User:Spromsen/พุทธศาสนา

พุทธศาสนา

พระพุทธศาสนา เป็นศาสนาที่มีอยู่ในโลกมาตลอดกาลนาน และจะเกิดขึ้นอีกต่อไปในอนาคต ไม่มีจบสิ้น เนื่องจากวัฏสงสารนี้ หาจุดเริ่มต้นและจุดสิ้นสุด ไม่ได้ เมื่อพระพุทธเจ้าทั้งหลายเสด็จอุบัติขึ้นในโลก ก็ทรงประกาศพุทธศาสนา เพื่อสอนเทวดาและมนุษย์ทั้งหลายให้พ้นทุกข์ การพ้นทุกข์นี้คือการ ดับไป หรือพ้นไป จากโลก เพราะการเกิด เป็นทุกข์ อันสัตว์ทั้งหลายได้เวียนว่ายตายเกิดกันมาแล้ว ตลอดกาลนาน และจะเป็นไปอีกตลอดกาลนาน เช่นกัน

พระพุทธเจ้าทุกพระองค์ทรงสอน อริยสัจ ๔ ประกอบด้วย (๑) ทุกข์ (๒) เหตุเกิดแห่งทุข์ (๓) เหตุดับแห่งทุกข์ (๔) วิธีดับทุกข์ มนุษย์และเทวดาทั้งหลาย ผู้มีศรัทธา ปฏิบัติธรรมสมควรแก่ธรรมแล้ว เป็นผู้มีความเพียร ย่อมสำเร็จได้ ย่อมบรรลุธรรมได้ พุทธบริษัท ประกอบด้วย ภิกษุ ภิกษุณี สามเณร อุบาสก อุบาสิกา

ผู้ที่พ้นทุกข์ได้ หรือเรียกว่า ผู้หลุดพ้น หรือผู้บรรลุธรรม เป็นพระอรหันต์ เป็นผู้ที่ละสังโยชน์ ๑๐ ได้ หมดจด หมดสิ้น เป็นผู้เห็นนิพพาน เป็นผู้มีสุขทุกเมื่อ ในชีวิตที่เหลือ และจะอยู่เพื่อเกื้อกูลต่อสัตว์โลกทั้งหลาย เมื่อพระอรหันต์ปรินิพพาน (ตาย) ไป ก็เปรียบเสมือนเปลวไฟ ที่ดับไป เพราะหมดเชื้อไฟฉะนั้น จะไม่กลับมาเกิดในโลกนี้อีก แต่จะได้สลัดคืนไปสู่ นิพพาน ซึ่งเป็นอีกโลกหนึ่ง หรืออีกธรรมชาติหนึ่ง

ในนิพพานนั้น ไม่มี ดิน น้ำ ไฟ ลม ไม่มีคน สัตว์ ภูเขา ต้นไม้ แม่น้ำ ไม่มีอะไรๆเหมือนในโลกนี้ ผู้ที่บรรลุธรรมแล้วเท่านั้น จะรู้จักนิพพาน นิพพานเป็นที่อันเกษม เป็นที่ที่สุขอย่างยิ่ง เป็นอมตะ อันที่พระพุทธเจ้าทั้งหลาย พร้อมพระสาวก ได้เสด็จปรินิพพาน เป็น วิมุตติญาณทัสสนะ อยู่ที่นั่นแล้ว และพระองค์ได้ทรงเมตตาสั่งสอนสัตว์ทั้งหลาย เพื่อให้พ้นไปจากโลกนี้ เพื่อไปสู่นิพพาน นั่นเอง

พระพุทธศาสนาที่ยังคงดำรงอยู่ในสมัยนี้ เป็นพุทธศาสนาของพระพุทธเจ้าพระนามว่า โคตมะ (ภาษาไทยเรียกว่า โคดม) ซึ่งพระองค์ได้เสด็จปรินิพพานไปแล้วเมื่อ ๒๕๕๘ ปีที่แล้ว ปีนี้จึงได้ชื่อว่า พุทธศักราช ๒๕๕๘ ฉะนี้

เป็นธรรมดาของโลกที่ต่อไปศาสนานี้ก็จะเสื่อมไป จะไม่มีคนรู้จักและพูดถึงอีก เท่ากับศาสนานี้จะได้อันตรธานอีกครั้ง และเมื่อนั้นเท่ากับศีลธรรมของโลกนี้ได้ถึงความเสื่อมอย่างยิ่ง และต่อไปอีกกาลนานไกลในอนาคต พุทธศาสนาจะปรากฎขึ้นอีกครั้งเมื่อพระพุทธเจ้าองค์ถัดไปเสด็จอุบัติขึ้นในโลก